Kuwait City

Kuwait City on Kuwaitin pääkaupunki.

Lentokoneella
Kuwaitin kansainvälinen lentokenttä sijaitsee reilu 15 kilometria keskustan eteläpuolella. Euroopasta ja Lähi-Idästä on verrattaen hyvät lentoyhteydet kaupunkiin. Suomalaiselle kätevimpiä ovat Turkish Airlinesin, BA:n tai Lufthansan lennot yhdellä vaihdolla Istanbulin, Lontoon tai Frankfurtin kautta. Paikalliset halpikset Jazeera ja Air Arabia lentävät Kuwaitista eri puolille Lähi-Itää ja Intiaa varsin kohtuullisilla hinnoilla.

Kentältä pääsee keskustaan kätevimmin taksilla, josta joutuu pulittamaan kutakuinkin 5 dinaaria. Hotellit voivat järjestää myös kuljetuksen, joka on yleensä saman hintainen. Bussi numero 501 kulkee linja-autoaseman ja lentokentän väliä puolen tunnin välein aamukuuden ja ilta kymmenen välillä. Lippu maksaa 0,250 KD. Kentällä on myös kaikkien suurimpien autovuokraamojen toimipisteet.

Taksilla
Taksi on kätevä tapa liikkua kaupungissa, eikä aivan kohtuuttoman hintainenkaan. Takseja on kahta sorttia:


 * Hotellitaksit ovat valkoisia ja nimensä mukaisesti lymyävät yleensä hotellien lähettyvillä. Taksat on yleensä listattu kohteittain taksien sisällä ja liikkuvat 3-5 KD hintahaarukassa.  Hotellitaksit pitää yleensä ottaa jonosta tai tilata puhelimitse (isoin firma on Kuds Taxi, puh. 241-3414), mutta hinnoista voi koittaa tinkiä jos onnistut nappaamaan yhden lennossa.


 * "TAXI"-kattokylteillä varustetut ns. oranssit taksit, jotka ovat itse asiassa valko-ruskeita keltaisilla rekkarilla, ovat yleisin vaihtoehto hotellien ulkopuolella. Näissä on mittarit, mutta naurettavan halpoja taksoja ei ole muutettu vuosiin eikä niitä juuri koskaan käytetä, joten sovi hinta etukäteen. Lyhyistä matkoista pitäisi selvitä yhdellä dinaarilla, kun taas pidemmistä matkoista kaupungin sisällä joutuu pulittamaan 2-3 KD.

Kävellen
Kuwait City itsessään on ihan suhteellisen jalankulkijaystävällinen kaupunki, mutta kesäkuumalla polttava kuumuus ei juurikaan innosta kävelemään ulkona.

Näe

 * Kuwaitin tunnetuimmat maamerkit, 1979 rakennetut tornit, löytyvät noin jokaisesta esitteestä, matkailumainoksesta ja jopa seteleistä. 178-metrisen päätornin kahdesta seivästetystä pallosta ylemmässä on näköalatasanne ja alemmassa ylihintainen ravintola. Toiseksi korkein torni toimii vesitornina ja matalin on täynnä kahta isompaa valaisevia valonheittimiä. Näköalatasanteen yhteydessä on melko mielenkiintoinen valokuvanäyttely "barbaaristen valloittajien" tekemistä tuhoista vuonna 1990.

Osta
Kaupunki on täynnä erikokoisia ja -ikäisiä ostoskeskuksia, joista löytyy käytännössä kaikki länsimaiset brändit. Hintataso ei juuri houkuttele tekemään ostoksia, mutta toisinaan alennusmyynneistä voi löytyä ihan hyviäkin löytöjä.

Juo
Alkoholin ollessa laitonta, keskittyy juomakulttuuri lähinnä kahviloihin.

Keskihintaiset

 * Tämä keskitason bisneshotelli on ulkoisesti jo vanhahtava, mutta paikat ovat kuitenkin ihan hyvässä kunnossa. Hyvän aamiaisen ja kelvollisen palvelun lisäksi hotelli ei tarjoa mitään säväyttävää, mutta on hintaansa nähden ok.

Hintavat

 * Kuwaitin uusimpia hotelleja ja huomattavan paljon parempi (ja kalliimpi) kuin keskiverto-Courtyard. Uima-allas katolla, kohtuullinen punttisali, ilmainen netti, kerrassaan loistava aamiaisbuffee.  Arraya Centre -ostarin vieressä.

Jatka matkaa
Kuwait-Stadt Kuwait City Kuvajturbo Koeweit (stad) Cidade do Kuwait Kuwait City